b'\n_START_ARTICLE_\nLygra kirke\n_START_SECTION_\nHistorikk\n_START_PARAGRAPH_\nDet har ligget kirke p\xc3\xa5 Lygra siden middelalderen. F\xc3\xb8rste gang Lygra blir omtalt som et kirkested er i et dokument fra 1321. Denne kirken ble omtalt som en annekskirke under Lind\xc3\xa5s og var mest sannsynlig en stavkirke. Ingenting fra denne kirken er bevart._NEWLINE_Tidlig p\xc3\xa5 1600-tallet ble det oppf\xc3\xb8rt en t\xc3\xb8mmerkirke i stedet for middelalderkirken. Denne kirken stod til den ble totalskadd av lynnedslag i 1722, og revet som f\xc3\xb8lge av dette._NEWLINE_6. januar 1773, p\xc3\xa5 dagen ett \xc3\xa5r etter lynnedslaget som \xc3\xb8dela den forrige kirken, ble det innviet en ny kirke p\xc3\xa5 Lygra. Dette var ogs\xc3\xa5 en t\xc3\xb8mmerkirke som stod til dagens kirke ble reist i 1892.\n_START_SECTION_\nDagens kirke\n_START_PARAGRAPH_\nDen n\xc3\xa5v\xc3\xa6rende kirken er en laftet t\xc3\xb8mmerkirke som utvendig er kledd med hvitmalt panel. Den er bygd i tradisjonell stil p\xc3\xa5 samme plass som de tidligere kirkene.'